L-imxija tal-Coronavirus fir-Renju Unit qed tħalli diżastru ekonomiku
Imtella' Ġunju 14, 2020 - Aġġornata 14 Ta' Ġunju, 2020 8:05pm L-imxija tal-coronavirus fir-Renju Unit qed tħalli diżastru ekonomiku bit-telf ta' eluf ta' impiegi f'xenarju fejn ir-restrizzjonijiet żallew impatt fuq is-setturi ekonomiċi kollha. Il-Prim Ministru Boris Johnson mistenni jirrevedi miżuri tad-distanza soċjali, wara twissijiet li dawn qed iwasslu lill-industrija tal-ospitalità fix-xifer. Psikologi ewlenin fir-Renju Unit sejħu bħala diżastru nazzjonali t-tkaxkir tas-saqajn biex jerġgħu jiftħu l-iskejjel. Fl-Awstralja l-istati ta' New South Wales u Victoria qed jippjanaw li jkomplu jerħu iktar restrizzjonijiet fosthom f'postijiet pubbliċi, ċentri tal-komunità u nightclubs. Mill-banda l-oħra l-Indja kompliet tħabbar wiċċha ma iktar każijiet ta' Coronavirus hekk kif l-epiċentru issa jidher li qiegħed fuq l-Indja fl-Ażja, fejn f'Delhi l-pazjenti qed jitpoġġew f'vaguni tal-ferrovija wara li fl-isptarijiet m'hemmx spazju. Minbarra l-Indija l-imxija jidher li kompliet tolqot ukoll l-Amerika t'Isfel fejn iċ-Ċilì, l-Arġentina, l-Perù u l-Kolombja kollha rrappurtaw żieda fl-infezzjonijiet.